Στο πλαίσιο της υλοποίησης του Υποέργου 3 με τίτλο «Πρόγραμμα Ολοκληρωμένης Προώθησης Τουριστικού Προϊόντος Δήμου Αθηναίων μέσω Διεπιχειρησιακών (B2B) και Διαδικτυακών (online) Καναλιών» με ίδια μέσα (αυτεπιστασία), το οποίο εντάσσεται στην Πράξη «**Στοχευμένες παρεμβάσεις για τη συνολική αναβάθμιση του τουριστικού προϊόντος του Δήμου της Αθήνας» με κωδικό MIS 464646,** η Εταιρεία Ανάπτυξης και Τουριστικής Προβολής Αθηνών Αναπτυξιακή Ανώνυμος Εταιρεία Οργανισμού Τοπικής Αυτοδιοίκησης (η «ΕΑΤΑ ΑΕ»), σύμφωνα με τα άρθρα 22 και 23 του Κανονισμού Προμηθειών και Έργων της και σε συνέχεια της με αριθμό γενικού πρωτοκόλλου 325/26.03.2013 (ΑΔΑ: ΒΕ27ΟΡΙΝ-ΘΛΘ) απόφασης του Διευθύνοντος Συμβούλου με θέμα «Ανοιχτή πρόσκληση εκδήλωσης ενδιαφέροντος για εγγραφή στο μητρώο παρόχων υπηρεσιών και προμηθευτών της Ε.Α.Τ.Α. Α.Ε.», πρόκειται να απευθύνει προσκλήσεις σε φυσικά και νομικά πρόσωπα που είναι εγγεγραμμένα στο Μητρώο προμηθευτών της για την υλοποίηση των παρακάτω πακέτων εργασίας:

1. **Εμπλουτισμός και Προώθηση Προγράμματος “ThisIsMYAthens**”. Αξιολόγηση & Αναβάθμιση Υφιστάμενου Προγράμματος “ThisIsMYAthens” με σκοπό την ανάδειξη της Θετικής Εικόνας της Πόλης μέσω της δραστηριοποίησης και συμμετοχής της τοπικής κοινωνίας.
2. **Συμμετοχή σε Διεθνείς Εκθέσεις Τουρισμού και Συνέδρια**: Συμμετοχή σε δώδεκα (12) συνέδρια, συναντήσεις εργασίας και επιλεγμένες εκθέσεις επαγγελματικού και θεματικού χαρακτήρα στο πλαίσιο υλοποίησης του στρατηγικού σχεδίου για τον τουρισμό της Αθήνας 2014 - 2015 της ΕΑΤΑ.
3. **Οργάνωση Ταξιδίων Εξοικείωσης/Φιλοξενίας:** Οργάνωση τεσσάρων (4) Ταξιδίων Φιλοξενίας για Tour Operators και για εκπροσώπους εξειδικευμένων online/offline ΜΜΕ ταξιδιωτικού χαρακτήρα.
4. **Διαδικτυακή Προβολή**: Διενέργεια Καμπάνιας Προβολής σε Facebook
5. **Travel Trade Manual**: Δημιουργία, παραγωγή και διανομή αναλυτικού οδηγού του τουριστικού προϊόντος της Αθήνας προσαρμοσμένου στις ανάγκες και τις απαιτήσεις των εκπροσώπων του Travel Trade (Travel Trade Manual) και ετήσια επικαιροποίηση.
6. **Επιχειρησιακή Υποστήριξη**: Οργάνωση, διαχείριση, διοικητική και νομική υποστήριξη του υποέργου.

Προς τούτο, η ΕΑΤΑ ΑΕ καλεί οποιονδήποτε ενδιαφερόμενο, φυσικό ή νομικό πρόσωπο, να εγγραφεί στο Μητρώο Προμηθευτών της ΕΑΤΑ ΑΕ σύμφωνα με τα ειδικότερα οριζόμενα στη με αριθμό γενικού πρωτοκόλλου 325/26.03.2013 (ΑΔΑ: ΒΕ27ΟΡΙΝ-ΘΛΘ) Ανοιχτή πρόσκληση εκδήλωσης ενδιαφέροντος για εγγραφή στο μητρώο παρόχων υπηρεσιών και προμηθευτών της Ε.Α.Τ.Α. Α.Ε..

Διευκρινίζεται ότι η παρούσα δεν αποτελεί πρόσκληση υποβολής προσφοράς και η ΕΑΤΑ ΑΕ δε δεσμεύεται να προσκαλέσει όλα τα πρόσωπα που τυχόν θα εγγραφούν στο Μητρώο Προμηθευτών της, απευθύνοντας Πρόσκληση Εκδήλωσης Ενδιαφέροντος για υποβολή προσφοράς σε διαγωνιστικές διαδικασίες σε σχέση με τα παραπάνω πακέτα εργασίας.

Πιο συγκεκριμένα, ο ΤΟΜΕΑΣ του Μητρώου Προμηθειών που σχετίζεται με τα ανωτέρω πακέτα εργασίας αφορά σε **ΤΟΥΡΙΣΜΟ – ΠΟΛΙΤΙΣΜΟ και ειδικότερα το ΠΕΔΙΟ Διαχείριση/ Υποστήριξη στη Διαχείριση – Υλοποίηση.**

Σημειώνεται ότι από 1η Οκτωβρίου 2014, σύμφωνα με την ισχύουσα νομοθεσία, η διαδικασία διενέργειας διαγωνισμών, των οποίων ο προϋπολογισμός είναι άνω των 60.000,00 ευρώ (μη συμπεριλαμβανομένου του ΦΠΑ), διεξάγεται μέσω του Εθνικού Συστήματος Ηλεκτρονικών Δημοσίων Συμβάσεων (ΕΣΗΔΗΣ). www.eprocurement.gov.gr